als_Latn dik_Latn sna_Latn
Spanja nuk lejon pjesëmarrjen e Kosovën në seminar, anëtarët e CJG-së protestojnë
Anëtarët e organizatës “Consell Dels Joves Gandia” (CJG) kanë bërë “Protestë të qetë” ndaj diskriminimit të të drejtave njerëzore, duke vënë pulla me flamur të Kosovës në rrobat e tyre.
Pas shumë tentimeve përmes Ministrisë së Punëve të Jashtme të Spanjës dhe Ambasadës spanjolle në Shkup, ata nuk arritën që një kosovar, Mejdi Sadiku, të merrte pjesë në një seminar në Gandia, për shkak të çështjeve politike.
Sadiku kështu do të ishte pjesëmarrësi i vetëm nga Kosova në seminarin për bashkëpunim të rinisë “Education in Citizenship has to be VIP”.
Në Seminar kanë marrë pjesë 40 pjesëmarrës nga 26 shtete të botës, përkatësisht nga Armenia, Azerbajxhani, Bullgaria, Estonia, Gjeorgjia, Hungaria, Italia, Izraeli, Jordania, Kroacia, Kosova, Letonia, Libani, Lituania, Mali i Zi, Palestina, Polonia, Qipro, Romania, Rusia, Serbia, Sllovakia, Shqipëria, Spanja, Turqia dhe Ukraina.
Seminari kishte të bëjë me bashkëpunimin e rinisë nga shtete të ndryshme të botës, promovimin e pjesëmarrjes aktive të rinisë në Evropë përmes “të mësuarit gjatë gjithë jetës”, promovimi i qytetarisë Evropiane dhe mbrojtjen e të drejtave të njeriut. Edhe organizata joqeveritare “Qendra e Aktivizimit të Rinisë” (YAC) ishte partnere nga Kosova me të drejta të plota, projekt i sponzoruar nga Komisioni Evropian, përkatësisht programi “Erasmus+”.
Kosovën në këtë seminar do ta përfaqësonte drejtori i Youth Activism Center, Mejdi Sadiku. Edhe pse gjithçka ishte në rregull, Ambasada spanjolle nuk ia lëshoi vizën Mejdi Sadikut, me arsyen se nuk kishte dokument valid udhëtimi.
Më vonë u bënë përpjekjet që së paku të merr pjesë ndokush me pasaportë të huaj, mirëpo kompania nacionale e Spanjës nuk e lejoi asnjë pjesëmarrës nga Kosova.
als_Latn als_Latn als_Latn als_Latn als_Latn als_Latn als_Latn als_Latn